b'\n_START_ARTICLE_\nArtefacte de Coso\n_START_PARAGRAPH_\nL\'artefacte de Coso \xc3\xa9s una bugia trobada dins d\'un tros d\'argila dura el 13 de febrer de 1961 per Wallace Lane, Virginia Maxey i Mike Mikesell, mentre buscaven geodes prop del poble de Olancha, a Calif\xc3\xb2rnia. Mikesell el va trobar en trencar en dos una roca._NEWLINE_Virginia Maxey va especular en diferents moments que aquest objecte tenia una antiguitat de 100 o 500.000 anys, com van indicar Stromberg i Heinrich (2000, 2004). Maxey no va poder proporcionar informaci\xc3\xb3 sobre la t\xc3\xa8cnica de dataci\xc3\xb3 usada, o cap prova per a calcular la seva edat. La data dels 500.000 anys nom\xc3\xa9s est\xc3\xa0 basada en l\'opini\xc3\xb3 d\'un "ge\xc3\xb2leg" an\xc3\xb2nim nomenat per la gent que va descobrir aquest objecte. Tampoc es coneix la identitat, credencials ni l\'especialitat de la persona que va nomenar aquest "ge\xc3\xb2leg", no sabent-se tan sols ni si existeix realment. Com a resultat, aquesta data no t\xc3\xa9 cap fonament, ja que no es coneix com va ser calculada. Est\xc3\xa0 ben documentat que el n\xc3\xb2dul que envolta la bugia es podia haver format en anys o d\xc3\xa8cades com s\'ha demostrat en exemples d\'encapsulaments d\'objectes de metall o acer similars.'